Hey Ya!

Hey Ya!‎ הוא סינגל של צמד ההיפ הופ האמריקאי אאוטקאסט, ובוצע על ידי חבר הצמד אנדרה 3000. יחד עם "The Way You Move", שהוקלט על ידי חברו האחר של אנדרה בצמד – ביג בוי, "!Hey Ya" הוצא על ידי לה-פייס רקורדס כאחד משני הסינגלים המובילים מהאלבום החמישי של הצמד, Speakerboxxx/The Love Below. הסינגל זכה להצלחה מסחרית והגיע למקום הראשון במצעדים בארצות הברית, אוסטרליה, קנדה, צ'כיה, נורווגיה ושוודיה. אנדרה 3000 כתב את "!Hey Ya" בשנת 2000, אך החל לעבוד על הקלטתו בחודש דצמבר של שנת 2002 ב-"Stankonia Studios" שבאטלנטה, ג'ורג'יה. הוא השתמש בגיטרה אקוסטית לצורך ליווי, בהשראת להקות כדוגמת הראמונס, באזקוקס, ההייבס והסמית'ס. אנדרה הקליט את ההקדמה, את הבית הראשון, ההוק והשירה בערך באותו זמן, תוך שימוש בכמה עשרות טייקים. הוא חזר לעבוד על השיר כעבור כמה ערבים, כאשר המוזיקאי קווין קנדריקס ביצע את קטע הבס בסינתיסייזר. חודשים לאחר מכן, אנדרה 3000 עבד עם פיט נובאק באולפני "Larrabee Sound" בלוס אנג'לס. הם התנסו באפקטים קוליים שונים, כולל שירה דרך ווקודר, וביצעו 30 עד 40 טייקים לכל שורה. "!Hey Ya" הוא שיר בסולם סול מז'ור. כל פרזה בנויה משש תיבות, עם שינוי מטרי בתיבה הרביעית, כך שכל פרזה אורכה עשרים ושתיים פעמות. לופ האקורדים בשיר הוא סול מז'ור (G), דו מז'ור (C), רה מז'ור (D), ומי מז'ור (E). המבנה של הלופ הוא כך: תיבת ארבעה רבעים (4/4) של סול מז'ור, שתי תיבות של דו מז'ור, חצי תיבה של רה מז'ור, וקדנצה לשש מז'ור, כלומר מי מז'ור, לשתי תיבות. בעוד שההרמוניה מנגנת מי מז'ור, ניתן לשמוע במלודיה סול בקאר, מה שנותן קונוטציה של מי מינור. טמפו השיר הוא מאה חמישים ותשעה פעמות לדקה, וטווח המלודיה נע בין סי באוקטבה השלישית לסול בחמישית. השיר נפתח בשלושה מקצבי פיק אפ כאשר אנדרה סופר "אחת, שתיים, שלוש, הו" ואז ממשיך אל הבית הראשון. הטקסטים מתחילים לתאר את דאגותיו של הגיבור ואת ספקותיו ביחס ליחסים רומנטיים. הוא תוהה אם הם נשארים יחד רק "בשביל המסורת", כמו בשורות "אבל האם היא באמת רוצה [להתעסק] / אבל לא יכולה לסבול לראות אותי / לצאת מהדלת?" אנדרה 3000 הגיב, "אני חושב שחשוב יותר להיות מאושר מאשר לעמוד ב... ציפיות העולמיות של איך קשר צריך להיות. אז זו חגיגה לאופן שבו גברים ונשים מתייחסים זה לזה בשנות האלפיים". לאחר מכן השיר מוביל למקהלה, החוזרת על השורה "!Hey Ya" שמונה פעמים, בליווי סינתיסייזר המבצע את קטע הבס. במהלך הבית השני, הגיבור מקבל רגליים קרות ותוהה מה מטרת המשך היחסים, ומהרהר בשאלה: "אם הם אומרים ששום דבר אינו לנצח ... אז מה הופך את האהבה לחריגה?" לאחר חזרה על הפזמון, השיר מוביל לקטע קריאה ותגובה. אנדרה 3000 מתלוצץ, "מה יותר מגניב מלהיות מגניב?", ותגובת "החבר'ה", הלוא בשיר היא גרסת אובר-דאבינג לקולו של אנדרה, היא "קר כקרח" (באנגלית: "Ice cold"), התייחסות לאחד משמות הבמה של אנדרה. לאחר מכן הוא קורא ל"גברות", שאת קולן עושה באמצעות שיטת האובר-דאבינג רבקה טוויני, שהייתה עוזרת למהנדס האודיו. הברייק של השיר טבע את הביטוי "טלטל את זה כמו תמונה של פולארויד", התייחסות לטכניקה בה השתמשו כמה צלמים כדי לזרז ייבוש של תמונות סרט לחות שצולמו עם סרט תוצרת תאגיד פולארויד. היה צורך לייבש תמונות שצולמו עם גרסאות מוקדמות של הסרט, וטלטול התמונה עזר להן להתייבש מהר יותר. בברייק מצוינים גם השמות של הזמרות ביונסה ולוסי לו. השיר נסגר על ידי חזרה של המקהלה על השורה "!Hey Ya" ואז נעלם בהדרגה. "!Hey Ya" זכה לשבחים אוניברסליים מצד מבקרי המוזיקה והמעריצים כאחד. PopMatters תיארו את השיר כ"מלהיב בצורה מבריקה" ו"עצבני עם כפילות מחשמלת". אנטרטיינמנט וויקלי הדגישו אותו כשיר הקליט ביותר באלבום הכפול, ומגזין סטיילוס הגדירו אותו כאחד השירים הטובים בתולדות אאוטקאסט. העיבוד היוצא הדופן של השיר עורר השוואות לאמנים ממגוון ז'אנרים. פיצ'פורק כינו אותו כשיא של האלבום, והוסיף כי הוא מיקסס בהצלחה מכשור בסגנון The Flaming Lips (אנ') עם האנרגיה של הסינגל "Little Red Corvette" של פרינס מ-1983. השיר הצליח בצפון אמריקה, והגיע למצעד הבילבורד הוט 100 לראשונה למקום ה-57, בשבוע שהסתיים ב-18 באוקטובר 2003, שלושה שבועות לאחר הגעתו של "The Way You Move" באותה העת למקום ה-25. במשך תשעה שבועות, עמד השיר בראש מצעד הבילבורד הוט 100, מ-13 בדצמבר 2003 עד ל-7 בפברואר 2004. המכירות הדיגיטליות של הסינגל סייעו לו להגיע לצמרת מצעד הרצועות הדיגיטליות למשך 17 שבועות רצופים. השיר זכה להצלחה רבה בשווקים עכשוויים אורבניים, והגיע לראש מצעד השירים הקצביים ולמקום התשיעי במצעד שירי ה-R&B/היפ-הופ. גם בשוקי המיינסטרים זכה השיר להצלחה, והגיע לצמרת מצעד 40 שירי המיינסטרים ומצעד 40 הרצועות, ולמקום ה-13 במצעד 40 השירים למבוגרים. השיר זכה להצלחה גם ברדיו הרוק המודרני, והגיע למקום ה-16 במצעד השירים האלטרנטיביים של הבילבורד בדצמבר 2003. בסטפמבר 2005 איגוד תעשיית ההקלטות האמריקאי העניק לסינגל את תואר הפלטינה על מיליון עותקים בארצות הברית סך הכל. בטקס פרסי גראמי ה-46, זכה השיר בקטגוריית "הביצוע האורבני/אלטרנטיבי הטוב ביותר" והיה מועמד לפרס "הקלטת השנה", אך הפסיד ל-"Clocks" של קולדפליי. השיר הגיע למצעדים גם באירופה. בבריטניה, הגיע לראשונה למקום השישי במצעד הסינגלים הבריטי ובשיאו הגיע למקום השלישי לאחר 12 שבועות, ונשאר במצעד במשך 21 שבועות סך הכל. השיר הגיע לצמרת מצעד הסינגלים הנורווגי במשך שבעה שבועות, ובשוודיה הגיע היישר אל המקום הראשון בשבוע הראשון של שנת 2004. השיר הצליח היטב במצעדי היבשת והגיע לעשירייה הפותחת באוסטריה, פינלנד, צרפת, גרמניה, אירלנד ושווייץ. המילים "Shake it like a Polaroid picture", יחד עם ההצלחה המסחרית של השיר, סייעו להחיות את תאגיד פולארויד (אנ'); מכיוון שסרט הפולארויד הנוכחי אטום מאחורי חלון פלסטיק שקוף, לנפנוף אגבי של התמונה אין כל השפעה על התפתחות הסרט. טלטול נמרץ של הסרט עשוי למעשה לעוות את התמונה בכך שהוא גורם להפרדה של הסרט בטרם עת ויצירת כתמים בתמונה הסופית. אף על פי כן, פולארויד ביקש לנצל את הרמיזה, ושכר את ריאן ברגר ממשרד הפרסום Euro RSCG מסיבות חסות של פולארויד עבור אאוטקאסט בהן הפיצו מצלמות פולארויד של Euro RSCG. אאוטקאסט עשו עסקה עם התאגיד להחזקת מצלמות פולארויד במהלך חלק מההופעות שלהם. פולארויד לא מפרסמת נתוני מכירות, אך הדימוי הציבורי שלה, שהיה בעבר בירידה עם הפופולריות הגוברת של המצלמות הדיגיטליות, קיבל חיזוק מהשיר. השפעת הרוק של "!Hey Ya" אפשרה לאמנים רבים להוציא גרסות כיסוי לשיר. בשנת 2006, מאט וודל, הידוע גם בתור עובדיה פרקר, ביצע קאבר אקוסטי של השיר בערב במה פתוחה מקומי, וחבר שלו העלה סרטון של ההופעה ביוטיוב, שהפך במהרה פופולרי ויראלי ברשת. בהשראת להקת הסלואוקור "Red House Painters", הגרסה של וודל נעה בקצב איטי הרבה יותר המגובה על ידי גיטרה קצבית וממירה את הפירוק ל"צלצול סטקטו". גרסת הכיסוי זכתה לשידור בינלאומי והולידה גרסאות אקוסטיות רבות אחרות. קאבר אקוסטי לשיר, ששר סם לויד בתפקידו כטד בקלנד הופיע בפרק 2009 של סקראבס: My Soul On Fire, Part 2. בשנת 2015, Postmodern Jukebox העלו לערוץ היוטיוב שלהם עיבוד פוסט מודרני לשיר מאת סקוט בראדלי עם ליווי של ביג בנד בסגנון שנות השישים. בהשתתפות שרה נימיץ בקולות הראשיים, גרסתם הוצגה במגזין בילבורד, מגזין טיים באינטרנט, ובניו יורק דיילי ניוז. במסגרת התוכנית Lip Sync Battle, ביצעו ג'ון לג'נד וסטיבי וונדר גרסת ליפ סינק לשיר. Booker T. Jones ביצע גרסת כיסוי לשיר באלבומו "Potato Hole". American 7" vinyl single (Hey Ya!" (radio edit" (Hey Ya!" (instrumental" Australian CD maxi single (Hey Ya!" (radio edit" (Ghetto Musick" (radio edit" (Ghetto Musick" (Benny Benassi remix" (Hey Ya!" (Enhanced CD video" European CD single (Hey Ya!" (radio edit" (Ghetto Musick" (radio edit" German CD maxi single (Hey Ya!" (radio edit" (Ghetto Musick" (radio edit" (Ghetto Musick" (Benny Benassi remix" (Hey Ya!" (Enhanced CD video" UK 12" vinyl single (Hey Ya!" (radio edit" "Ghetto Musick" "My Favourite Things" UK CD maxi single "Hey Ya!" (Ghetto Musick" (radio edit" "My Favourite Things" (Hey Ya!" (Enhanced CD video" הקרדיטים לשיר "!Hey Ya" לקוחים מההערות בחוברת האלבום Speakerboxx/The Love Below. הוקלט באולפנים: Stankonia Studios ו-Tree Sound באטלנטה, ג'ורג'יה; אולפני Larrabee Sound בלוס אנג'לס, קליפורניה. אנדרה 3000 – שירה, גיטרות, קלידים, הפקה, תכנות שמע. קווין קנדריקס – קלידים. ג'ון פריי – טכנאי קול. פיט נובאק – טכנאי קול. רוברט האנון – טכנאי קול. מייק ניקולסון – טכנאי קול. ג'וש מונרוי – עוזר טכנאי קול. וורן בלטצ'ר – עוזר טכנאי קול. ג'ארד רובינס – עוזר טכנאי קול. רבקה טוויני – עוזרת טכנאי קול, קולות נוספים. ניל פוג – טכנאי מיקסינג. גרג פרייס – עוזר טכנאי מיקסינג. מידע על היצירה "Hey Ya!" באתר מיוזיק בריינז מידע על הסינגל "Hey Ya!" באתר מיוזיק בריינז סרטון השיר "Hey Ya!" באתר יוטיוב Moss, Corey (2 בפברואר 2004). "Road To The Grammys: The Making Of Outkast's 'Hey Ya!'". MTV News. Viacom Media Networks. נבדק ב-27 במאי 2013. {{cite web}}: (עזרה) Hives Show Inspired “Hey Ya!”, Stereogum, ‏2006-08-31 (באנגלית) "Hey Ya!". Rolling Stone. Wenner Media. אורכב מ-המקור ב-13 באפריל 2010. נבדק ב-27 במאי 2013. {{cite web}}: (עזרה) Sheet music for "Hey Ya!" Hal Leonard Corporation. 2009. Ives, Brian; Bottomley, C. (7 בנובמבר 2003). "OutKast: Two is the Magic Number". VH1. Viacom Media Networks. אורכב מ-המקור ב-20 באוקטובר 2012. נבדק ב-27 במאי 2013. {{cite web}}: (עזרה) Polly Vernon talks to Andre 3000, the Guardian, ‏2005-09-18 (באנגלית) "Polaroid warns buyers not to 'shake it'". edition.cnn.com. 18 בפברואר 2004. נבדק ב-9 באוגוסט 2020. {{cite web}}: (עזרה) Stylus Magazine, stylusmagazine.com OutKast: Speakerboxxx/The Love Below, Pitchfork (באנגלית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) October 18, 2003 Billboard Issue. 18 באוקטובר 2003. נבדק ב-14 באוקטובר 2014. {{cite book}}: (עזרה) "The Hot 100: December 13, 2003". Billboard. Prometheus Global Media. נבדק ב-27 במאי 2013. {{cite web}}: (עזרה) "'Remember' Jackson? He's Back Atop Country". Billboard. Prometheus Global Media. 116 (6): 64. 7 בפברואר 2004. ISSN 0006-2510. נבדק ב-27 במאי 2013. {{cite journal}}: (עזרה) "OutKast 'Moves' Past Itself To Claim No. 1". Billboard. Prometheus Global Media. 116 (7): 64. 7 בפברואר 2004. ISSN 0006-2510. נבדק ב-27 במאי 2013. {{cite journal}}: (עזרה) "OutKast: Alternative songs chart history". Billboard. נבדק ב-13 במאי 2020. {{cite web}}: (עזרה) "2004 Grammy Winners". MTV News. Viacom Media Networks. אורכב מ-המקור ב-20 בפברואר 2004. נבדק ב-27 במאי 2013. {{cite web}}: (עזרה) "Polaroid warns buyers not to 'shake it'". CNN. Time Warner. 18 בפברואר 2004. נבדק ב-27 במאי 2013. {{cite news}}: (עזרה) Sanders, Holly M. (24 בספטמבר 2006). "Industry Riddles Bind Ad Clan". New York Post. News Corporation. נבדק ב-27 במאי 2013. {{cite web}}: (עזרה) Leonard, Devin (28 ביוני 2004). "Why The Scooters Have Polka Dots Target and others embrace stunts to cut through the clutter". Fortune. Time Warner. נבדק ב-27 במאי 2013. {{cite web}}: (עזרה) Walker, Andrea K. (2 במרץ 2004). "Hip-hop, Polaroid form unlikely commercial deal". The Baltimore Sun. Tribune Company. נבדק ב-27 במאי 2013. {{cite web}}: (עזרה) Outkast’s ‘Hey Ya’ Goes Acoustic, Spin, ‏2006-08-21 Obadiah Parker - Hey Ya Cover, נבדק ב-2021-03-09 Craven, Scott (2 באוקטובר 2006). "Acoustic Hey'day". The Arizona Republic. Gannett Company. ISSN 0892-8711. {{cite journal}}: (עזרה) Serene Dominic, Obadiah Parker, Phoenix New Times, ‏2007-05-17 Scrubs "Hey Ya", נבדק ב-2021-03-09 Hey Ya! - Vintage '60s Soul Outkast Cover ft. Sara Niemietz, נבדק ב-2021-03-09 Outkast's 'Hey Ya!' Gets a Retro Spin From Postmodern Jukebox & Sara Niemietz: Watch | Billboard, web.archive.org, ‏2015-09-27 Hear Outkast's 'Hey Ya!' as a '60s Soul Song, Time Tommy Mottola, Thalia celebrating 15th anniversary - NY Daily News, web.archive.org, ‏2015-11-14 Lip Sync Battle - John Legend & Stevie Wonder, נבדק ב-2021-03-09 בוּקר טוב, ממפיס, באתר ynet, 8 באוגוסט 2009 Hey Ya! (single). OutKast. Arista Records. 2004. 82876-61104-7.{{cite AV media notes}}: תחזוקה - ציטוט: others in cite AV media (notes) (link) Hey Ya! (single). OutKast. Arista Records. 2003. 882876 558042.{{cite AV media notes}}: תחזוקה - ציטוט: others in cite AV media (notes) (link) Hey Ya! (single). OutKast. Arista Records. 2003. 82876558032.{{cite AV media notes}}: תחזוקה - ציטוט: others in cite AV media (notes) (link) "Hey Ya!" (בגרמנית). Amazon.de. נבדק ב-5 במאי 2013. {{cite web}}: (עזרה) Hey Ya! (single). OutKast. Arista Records. 2003. 82876 57953 1.{{cite AV media notes}}: תחזוקה - ציטוט: others in cite AV media (notes) (link) "Hey Ya! [CD 2]". Amazon.co.uk. נבדק ב-5 במאי 2013. {{cite web}}: (עזרה) Speakerboxxx/The Love Below (Media notes). Outkast. Arista Records. 2003. 82876 52905 2.{{cite AV media notes}}: תחזוקה - ציטוט: others in cite AV media (notes) (link) Gold/Platinum, Music Canada (באנגלית אמריקאית) Outkast "Hey Ya!" | IFPI, ifpi.dk Certificazioni - FIMI, www.fimi.it (ב־) The Official New Zealand Music Chart, THE OFFICIAL NZ MUSIC CHART (באנגלית) Gold & Platinum, RIAA (באנגלית אמריקאית)